Osmiumtetraoksiid

pisi|Osmiumtetraoksiid ampullis
pisi|Osmiumtetraoksiidi sulamine ja kristalliseerumine
Osmiumtetraoksiid ehk osmium(VIII)oksiid ehk OsO4 (M = 254,23 g/mol) on tähtsaim osmiumiühend, olles lenduv värvitu kuni helekollane osoonitaolise lõhnaga tahke aine. Sulamistemperatuur on 40,6 °C ja keemistemperatuur on 131,2 °C. Lahustub mõõdukalt vees, hästi mitmetes orgaanilistes lahustites, väga hästi tetraklorometaanis. Omab tetraeedrilist struktuuriRenner, H. et al. Platinum group metals and compounds. Ullmann's Encyclopedia of Industrial Chemistry. Wiley-WCH..

 Keemilised omadused 
Osmiumtetraoksiid on happeline oksiid, reageerib leelistega, andes perosmaat(VIII)aniooni [OsO4(OH)2]2−, mille saab kergesti redutseerida (nt alkoholiga) osmaadiks(VI) [OsO2(OH)4]2−Cotton, F. A. & Wilkinson, G. Advanced Inorganic Chemistry, 3rd ed. Wiley, 1972.. Osmiumtetraoksiid reageerib kontsentreeritud HCl-happega (kuid mitte lahj HCl-ga), oksüdeerides selle vabaks klooriks, tekib H2[OsCl6]Greenwood, N. N. & Earnshaw, A. Chemistry of the Elements, 2nd ed. Butterworth-Heinemann, 1997..

Osmiumtetraoksiid on oksüdeerija, märkimisväärseim neist reaktsioonidest on alkeenide oksüdeerimine dioolideks. Kuna osmiumtetraoksiid on väga kallis ja mürgine, siis oksüdatsioonireaktsioonides kasutatakse teda sageli katalüütilises koguses, regenereerides teiste odavamate oksüdeerijatega, nt vesinikperoksiidigaMilas, N. A. & Sussman, S. The hydroxylation of the double bond. J. Am. Chem. Soc., 1936, 58(7), 1302–1304. doi:10.1021/ja01298a065. ja N-metüülmorfoliin-N-oksiidiga (NMO)Vanrheenen, V., Kelly, R. C. & Cha, D. Y. An improved catalytic OsO4 oxidation of olefins to cis-1,2-glycols using tertiary amine oxides as the oxidant. Tetrahedron Lett., 1976, 17(23), 1973–1976. doi:10.1016/S0040-4039(00)78093-2. alkeenide oksüdeerimisel.

 Saamine 
Osmiumtetraoksiid tekib osmiumi reageerimisel hapnikuga, kuid toatemperatuuril toimub reaktsioon väga aeglaselt, kuumutades kiiremini, seetõttu saadakse metallilise osmiumi kuumutamisel hapnikuvoolus 500–800 °C juures.

 Kasutamine 
Osmiumtetraoksiidi kasutatakse kudede ja rakkude värvimiseks elektronmikroskoopias ning oksüdeerijana orgaanilises keemias. Lisaks on osmiumtetraoksiid vaheühend metallilise osmiumi tootmises ning teiste osmiumiühendite saamisel.

 Vaata ka 
 Oksiidid

 Viited 

Kategooria:Oksiidid